
FIESTA DI LUZ TA 
INICIA DIASABRA DEN 


ORANJESTAD 


MINISTER XIOMARA MADURO A YAMA 


Den un sala completamente yen | | RONBINI NA MISS UNIVERSE ARUBA 
A CELEBRA PROMOCION Y KAROL CROES 


E U BI LEO DEN KPA A felicite pa su representacion na e di 72 competencia di Miss Universe 

MINISTER XIOMARA MADURO DI CULTURA TA 
FELICITA TUR MUSICO RIBA DIA DI SANTA CECILIA 


E Dia di Santa Cecilia 
ta conoci como dia 
di Musico y ta ser 
observa mundialmente, 
reconociendo Santa 
Cecilia, e santa patrona 
di musiconan. E dia 
aki ta sirbi como un 
recordatorio di e poder 
y bunitesa di musica y e 
individuonan talentoso 
cu ta dedica nan bida na 
e arte aki. 


Minister di Cultura, 
Xiomara Maduro, ta 
extende un cordial saludo 
y gratitud profundo 
na tur musico pa nan 
contribucion invaluabel 
na nos comunidad. 
Celebra anualmente, e dia 
aki ta marca un momento 
significativo pa reconoce 
e idioma universal di 
musica y esnan cu ta crea 
e arte aki. 


‘Awe (22 di november), 
mientras nos ta celebra 
Dia di Santa Cecilia, nos 
ta reconoce no solamente 
e melodianan y ritmonan 
cu ta yena nos bida cu 
alegria y emocion, pero 
tambe e individuonan 
dedica tras di e forma di 
arte aki, Minister Maduro 
a bisa en conexion cu e dia 
aki. Musica ta transcende 
fronteranan cultural, 
linguistico y geografico, 


uniendo nos den un 
experiencia comparti di 
humanidad. 


E mandatario a pone 
enfasis riba e importancia 
di musica den formacion 
di identidad cultural y di 
nos herencia. 


‘Nos musiconan no ta 
solamente ‘entertainers’, 
nan ta representa nos 
herencia cultural, contado 
di cuentonan di nos 
histora y embahadornan 
di nos tradicion diverso”. 


Minister Maduro ta 
reconoce tambe cu hasta 
den momentonan dificil, 
nos musiconan ta sigui ta 
un fuente di inspiracion 
y ta lanta nos animo, 
probando cu musica 
tin un forsa resiliente 
cu ta florece hasta den 
adversidad. 


E mensahe di e 
mandatario ta bay mas leu 
cu aprecio, enfatisando e 
compromiso di Gobierno 
di Aruba pa apoya e arte 
aki. ‘Como Minister di 
Cultura, ta mi deber y 
honor pa sigura cu tur 
musico ta ricibi e sosten 
y reconocemento cu nan 
merece. 


Nos ta comprometi pa 

cultiva un ambiente 
unda arte por florece y 
unda nos musiconan por 
sigui deleita nos cu nan 
talento. 


Minister Maduro ta 


yama comunidad pa uni 
na e celebracion di nos 
musiconan. ‘Laga nos 
tuma un momento awe (22 
di november) pa mustra 
aprecio na e musiconan 
den nos bida, paso nan 


B 

ta esnan cu ta enrikece 
nos alma cu e idioma 
universal di musica. Na 
tur nos musiconan, danki 
pa boso melodianan, boso 
pasion y boso dedicacion. 
Feliz Dia di Santa Cecilia. 


De Dienst Publieke Scholen is een overheidsdienst met school bestuurlijke taken voor de openbare scholen. 


De Minister van Onderwijs en Sport roept, als bevoegd gezag van de openbare scholen, 


sollicitanten op voor de volgende vacatures: 


> Leerkracht in het bezit van een volledig bevoegdheid specialisatie 6-12; 


Van de sollicitant wordt verwacht dat hij of zij: 
> Inhet bezit te zijn van de bovengenoemde bevoegdheid; 


Affiniteit met jongeren; 


> 
> 
> 
> 
> 
> 
> 
p 


Stressbestendig te zijn. 


Aangeboden wordt: 


Een positieve instelling, enthousiast en gemotiveerd is ten aanzien van het vak; 
Goede didactische kwaliteiten en sterke communicatieve vaardigheden te hebben; 
Een teamspeler is en effectief klassenmanagement te kunnen toepassen; 
Goede computervaardigheden te hebben; 


> Salariëring conform het Landsbesluit bezoldiging onderwijspersoneel; 
> Volledige betrekking van 32 lesuren per week; 
> Aanstelling hetzij in tijdelijke of vaste dienst dan wel op contractbasis per schooljaar; 


Voor het speciaal basisonderwijs is de opleiding “Master Education Needs” een pré: 
Kennis en ervaring heeft met moderne didactische hulpmiddelen; 


Uw sollicitatie, vergezeld van een Curriculum Vitae en scans van (gewaarmerkte) diploma’s kunt u binnen twee weken na 
het verschijnen van deze advertentie richten aan de Minister van Onderwijs en Sport, t.a.v. Hoofd Dienst Publieke Scholen, 


per mail aan sollicitatie@@dps.aw 


Voor nadere informatie kan u contact opnemen met Dienst Publieke Scholen, JFK Education Center, Stadionweg 27, via 


telefoon 280-0800. 

Diasabra 25 di november 
lo cende e luznan di 


pasco den Oranjestad 
pa 6or di atardi. Tur 
diasabra te cu 23 di 
december lo tin actividad 
den y rond di Caya G.F. 
Betico Croes, hunto cu 
specials y entretenimento 
musical. Un yamada ta 
bai na tur ciudadano pa 
bishita Oranjestad, sea pa 
compras of pa disfruta di 
e ambiente di temporada 
di fiesta. 


Ya for di basta dia por 
mira movecion den e area 
di ekiponan di DOW, 
entre otro instalando 
palonan di luz nobo cu lo 
provee hopi mas claridad 
cu esnan anterior, cual 
tabata un peticion comun 
di e comerciantenan den 
e area. Minister Wever 


Minister Geoffrey Wever 


FIESTA DI LUZ TA INICIA DIASABRA 
DEN ORANJESTAD 


a zorg pa tin decoracion 
adicional e aña aki, 
mirandoeimpacto positivo 
esaki tin riba sentimento 
di consumidornan, y 
tambe e sentimento di 
seguridad adicional cual 
ta importante pa e clima 
empresarial, specialmente 
den e temporada festivo 
aki. 


Minister Geoffrey Wever 
kier haci un na comunidad 
henter pa pasa desde 25 
november proximo di 
6:00 PM den centro di 
Oranjestad, y pasa unrato 
ameno den ambiente 
familiar di pasco y fin di 
aña. Na mes momento ta 
sostene empresarionan 
local, y contribui na 
un ambiente positivo 
di revitalisacion di nos 
centro di ciudad. 


E orarionan pa Fiesta di 
Luz ta como lo siguiente: 
25 november, 6:00 — 8:00 
PM, entretenimento: Las 
Unicas 

2 december, 4:00 PM — 
6:00 PM, entretenimento: 
Maruba 

9 december, 4:00 PM — 
6:00 PM, entretenimento: 
Las Unicas 

16 december, 4:00 PM — 
6:00 PM, entretenimento: 
Rumba Caribeña 

23 december, 6:00 — 8:00 
PM, entretenimento: 
Maruba 


KIDSPRENEURS 
BAZAAR 

Riba diasabra 25 di 
november, como tambe 
16 di december lo tin 
e evento conoci di 


“Kidspreneur$ Bazaar” 
na Plaza Daniel Leo, 
organisa pa departamento 
di asuntonan economico 
(DEACI). Aki varios 
empresarionan hoben 
lo tin e oportunidad 
pa ofrece diferente 
productonan na benta, 


REGERING VAN ARUBA 


manera artesania, hoyas, 
cuminda y bebida y mas. 
Durante Kidspreneur$ 
bishitantenan por 
admira e creatividad di 
nos hobennan, y alaves 
sostene nan a traves di 
compras di nan producto. 


De Dienst Publieke Scholen is een overheidsdienst met school bestuurlijke taken voor de openbare scholen. 


De Minister van Onderwijs en Sport roept, als bevoegd gezag van de openbare scholen, 
sollicitanten op voor de volgende vacature bij Colegio Nigel Matthew: 


> 1 deelbetrekking docent Nederlands; 


Van de sollicitant wordt verwacht dat hij of zij: 
> In het bezit te zijn van een bevoegdheid als docent Nederlands hetzij 1° graad of 2° graad; 
Passie voor het vak en het onderwijs; 
Goede beheersing van het Nederlands (instructietaal) en het Papiaments; 
Kennis en ervaring heeft met moderne didactische hulpmiddelen; 
Goede computervaardigheden te hebben; 


Stressbestendig te zijn. 


Aangeboden wordt: 


> Salariëring conform het Landsbesluit bezoldiging onderwijspersoneel; 
> Deeltijd betrekking van 12 lesuren per week; 


> Aanstelling op contractbasis. 


Uw sollicitatie, vergezeld van een Curriculum Vitae en scans van (gewaarmerkte) diploma’s kunt u binnen twee weken na 
het verschijnen van deze advertentie richten aan de Minister van Onderwijs en Sport, t.a.v. Hoofd Dienst Publieke Scholen, 
per mail aan sollicitatie@dps.aw. 
Voor nadere informatie kan u contact opnemen met Dienst Publieke Scholen, JFK Education Center, Stadionweg 27, via 
telefoon 280-0800, 

Den un sala completamente yen 
A CELEBRA PROMOCION Y HUBILEO DEN KPA 


Korps Politie Aruba 
¡4 e: 


ARUBD 

MACUARIMA, ARUBA: 
Recientemente a tuma 
lugar den sala di Cas 
di Cultura un gran 
celebracion ameno. Famia, 
amigonan y coleganan den 
presencia di altcomisario 
di Polis y mando policial 
a haci entrega di diestres 
(13) promocion pero tambe 
a celebra 25 y 35 aña 
aniversario den servicio di 
Cuerpo Policial Aruba. 


Agentenan policial cu a 


ricibi nan promocion y a 
subi di rango di brigadier 
pa brigadier eerste klasse 
ta: D. Escobar Romero, 
M. Tremus, C. Halley y C. 
Abdul 


Agentenan cu a haya 
promocion y a subi di 
rango di brigadier eerste 
klasse pa hoofdagent ta: 
R. Whitfield. 


Agentenan cu a haya 
promocion y a subi di 


rango di Hoofdagent pa 
Hoofdagent eerste klasse: 
V. Halley, L. Paskel. L. 
Besselink y A. Harms. 


Tambe tin Agentenan cu a 
haya promocion y a subi di 
rango di Onderinspecteur 
pa Onderinspecteur eerste 
klasse: L.Wever y E.Webb. 


Nos personal 
administrativo tambe a 
hayanan promocion c uta 
Sr. O. Werleman cu a wordo 
promovi di Commies pa 
Commies eerste klasse. 


E celebración a sigui y a 
para un momento keto 
pa aprecia, duna honor y 
balor na coleganan policial 
cu a cumpli 25 y 35 aña 
dedicando nan tempo, 
sacrificio sirbiendo Pais 
Aruba den Cuerpo Policial. 
Ta trata di agentenan 
policial sra. I. Gordon, sra. 
L. Rasmijn, J. Reuters, 
M. Goeloe, B. Mohan y 


J. Orman. Esaki nan ta e 
persona cu a celebra nan 
25 aniversario den KPA. 
Pero tambe altocomisario 
Sr. Arnhem a dedica algun 
minuut pa honra Sra. 
R.Ras y G. de Windt cu a 
celebra 35 aña den serivio 
di KPA. 


Altocomisario drs. 
Ramon Arnhem ta 
sumamente contento di 
mira un grupo di polis a 
crece tin experiencia y a 
wordo promovi den KPA. 
Trahando y dedicando 
tempo pa sirbi Pais Aruba 
ta significa hopi sacrificio 
y sosten di famia. Masha 
pabien na tur colega cu 
a wordo promovi pero 
tambe na agentenan cu a 
cumpli 25 y 35 aniversario. 
Danki pa boso servicio 
y danki na boso famia 
cu a sa di sostene boso y 
pa duna boso e forsa pa 
eherce boso funcion. 


FOR SALE 


For collectors One dvd recorder player 
Toshiba like new Plus collection dvd videos, 


inventory list available to Give offers 


TEL 5972155 
EMAIL :JOSEPHROSETARNET.AW 

MINISTER ENDY CROES A ASISTI NA 
E COMMUNITY BUILDING EVENT DI E 
PROYECTO BARIO UNICO 


ORANJESTAD: Diamars 
anochi, Minister Endy 
Croes hunto cu colega 
Minister Ursell Arends 
y Minister Rocco Tjon a 
asisti na e Community 


Building Event Let's 
Connect!-Ban Conecta!’, 
organisa pa CEDE 


ARUBA, den cuadro di e 
proyecto Bario Unico. 


Manera ta conoci, na 
luna di februari di e afia 
aki, a firma e acuerdo 


di Veilige Barios cu 
diesun (11) centro di 
bario, CEDE Aruba, 


Ministerio di Ensefiansa 
y Deporte, Ministerio di 
Husticia y Asuntonan 


Social y Ministerio di 
Asuntonan di Adultonan 
Mayor. E proyecto Veilige 
Bario's ta un proyecto 
multi- ministerial y tin 


DIASABRA- 
LUNCH- 
--Cabrito Stoba 
--Galiña stoba 
--Bacalao 
--Balchi pisca 
--Porkchop 
--Chicken breast 


Tambe Nos lo tin Suls! baki grandi di 32 
oz! 
MiniBox pa solamente 10 florin 
-Galiña stoba 
-Bacalao 


Diadomingo 26 november. 
Plato navideño!!! HOhoHOHo000 
-Honey glazed Ham den pineapple sauce 
-Turkey rollade cu gravy sauce 
Of relleno di carni mula 
-Salada di batata 
-aroz geel 
-Pudding di maishi 
Cone dushi, Come bon. Na oké take away! 
See YOU SOON!!! 


746-3571 


como meta pa trece mas 
actividad den e centronan 
di bario, pero tambe pa 
eleva e siguridad di nos 
mucha- y hobennan den 
bario. Gobierno di Aruba 
hunto cu CEDE ARUBA 
a aloca fondo necesario 
pa e proyecto aki y CEDE 
ARUBA ta draai e proyecto 
aki. Durante e anochi aki 
a brinda e centronan di 
bario cu ta forma parti 
di e proyecto Bario Unico 
e bunita oportunidad 
pa conecta cu diferente 
stakeholder. 


E meta di e evento aki ta pa 
brinda e plataforma unda 
e ideanan fantastico ta 
topa oportunidad. Tambe 
durante e anochi special 
aki, a honra e baluartenan 


den nos comunidad: 
Sr. Rufo Anthony di 
CdB Lago Heights, Sr. 
Valentino Peterson di 
CdB Lago Heights, Sr. 
Kenneth Lucas di CdB 
Lago Heights, Sr. Dennis 
Burke di CdB Playa Pabou 
y Sra. Marlin Ignacio di 
CdB Noord. Pa conclui, 
Minister Endy Croes a 
expresa cu esaki ta un 


bunita proyecto cu ta conta 
cu sosten di Ministerio 
di Enseñansa y Deporte. 


Minister Endy Croes ta 
gradici CEDE Aruba, 
Minister Rocco Tjon y 


Minister Ursell Arends 
cu tambe a contribui pa 
realisa di e proyecto aki, 
pa asina hunto nos duna 
un miho porvenir na e 
muchanan di Aruba. 

Nos tur hunto por haci 
esaki bira un realidad. Pa 
asina nos tur hunto sigui 
construi y fortalece nos 
comunidad di Aruba cada 
bes mas miho y mas uni. 

MINISTER ENDY CROES A REUNI CU E 
STUDIANTENAN DI ARUBA CU TA EHERCE NAN 
ESTUDIO NA UNIVERSITY OF SOUTH CAROLINA 


ORANJESTAD: Despues 
di un siman basta 
intensivo y pisa di trabou 
na Merca, unda cu 
Minister Endy Croes a 
bishita varios universidad 
tanto na Washington, 
Maryland State y 

estado di South Carolina, 
Minister Endy Croes a 
topa cu seis (6) studiante 
di Aruba cu 

actualmente ta eherciendo 
nan estudio na University 
of South Carolina. Durante 
e encuentro a 

intercambia idea y e 
studiantenan a comparti 
nan experencia di estudio 
na University of 

South Carolina. Minister 
Endy Croes a enfatisa 

di por mira bek riba un 
tremendo siman di 
trabou, a logra firma un 
(1) MOU y dos (2) acuerdo 
cu University of South 
Carolina. 

Nahib Barroso ta 
studiando operation 
Supply Chain and Finance 
na University of South 
Carolina. Nahib su 
conseho pa e studiantenan 
cu ta desea di studia na 
Merca ta scoge pa 

studia na University 
of South Carolina. E 
universidad tin un 
excelente “business 
program” y 

rank number tres (3) 
den Operation Supply 
Chain, number 1 den 
International Business y 
brinda asina hopi 
oportunidad na e 
studiantenan. Alan Kan ta 
studiando Finance and 
Accounting na University 
of South Carolina. Un 
conseho pa e studiantenan 
di Aruba cu ta 

desea di studia “business” 


na Merca ta pa studia 
na University of South 
Carolina e ta un 
“prestigious 
school”. 

Por ultimo, mandatario 
di Ensefiansa a indica 
cu e tabata un placer pa 


business 


studiantenan y di por 
a scucha un poco di 
nan experencia. Alabes 
Minister Endy Croes a 
enfatisa cu e ta hopi 
orguyoso di nos yiunan 
di tera. Unabes cu finalisa 
nan estudio nan por 


asina yuda nos sigui 
desaroya Pais Aruba cu e 
conocemento cu nan ta 
adkeri na e universidad 
aki. Minister Endy Croes 
ta desea nan tur clase di 
exito cu nan 

estudio y nan futuro 


dialoga cu e regresa Aruba pa carera. 


STICHTING MUSICA LO TENE E ANOCHINAN FINAL DI ACSM2024 NA CARNIVAL VILLAGE 


NE 


» e 


Desde e momento cu Aruba Caiso & Soca Monarch (ACSM) 2023 a pasa, Stichting Musica a cuminsa pensa riba 
un localidad adecua pa tene e siguiente edicion. Mirando cu nos lo ta celebrando Carnaval 70, e gran deseo 
tabata pa tene ACSM2024 na Joe Laveist Sport Park, pa trece bek e sentimento di nostalgia cu e lugar iconico 
aki tin relata na e festival. 


Despues di varios reunion cu ambos organisacion deportivo cu ta maneha e sport park, y tambe cu Minister di 
Cultura y Minister di Deporte, Stichting Musica ta conclui cu ACSM2024 no lo por wordo teni na Joe Laveist 
Sport Park. 


Den e ultimo reunion cu Minister Endy Croes, Stichting Musica a repasa tur opcion hunto cu e mandatario y a 
evalua e gastonan hopi halto relata na proteccion di e veld. Ambos a yega na e conclusion cu e no ta 
responsabel pa haci e gastonan envolvi y pa riesga cualkier dafio na e veld. 


Stichting Musica ta gradici Minister Endy Croes pa e bon consehonan y e positivismo y sosten cu ela brinda te 
cu awor pa cu e plannan di e organisacion. 


E fundacion lo tene ACSM2024 na Carnival Village, sinembargo, kier haci esaki na un forma realistico, efectivo y 
cu bista riba un plan sostenibel pa e afianan cu ta sigi. E plan aki a wordo entrega na Gobierno caba, den cual 
Stichting Musica ta boga pa e desaroyo di Carnival Village wordo finalisa. Aruba, en particular e area pariba di 
brug, merece un lugar completamente apto pa tene festivalnan, sin cu tur e peso di logistica y e gastonan 
envolvi ta cai completamente riba e promotor. Sin e rekisitonan basico na Carnival Village, e promotor lo keda 
carga gastonan exorbitante cual no ta haci e lugar atractivo financieramente. 


Stichting Musica ta keda traha duro pa ACSM2024 destaca como un gran fiesta cultural y pa crea un experencia 
involvidabel riba dia 26 y 27 di januari 2024 den cuadro di nos celebracion di 70 afia di Carnaval. E organisacion 
ta invita un y tur pa sigui tur desaroyo relata na ACSM2024 riba e Facebook Page di Stichting Musica. 

MINISTER XIOMARA MADURO A YAMA BONBINI 
NA MISS UNIVERSE ARUBA, KAROL CROES 


A felicite pa su representacion na e di 72 competencia di Miss Universe 


Minister di Cultura, 
Xiomara Maduro, a duna 
un cordial bonbini na 
Miss Universe Aruba, 
Karol Croes, na su regreso 
for di e di 72 competencia 
di Miss Universe cu a 
tuma luga na El Salvador. 
Durante e ocasion 
aki, Minister Maduro 
a expresa su gratitud 
pa e representacion y 
exposicion cu Karol Croes 
aduna Aruba riba e tarima 
internacional aki. 


‘Karol Croes no solamente 
a representa nos isla 
cu gracia, pero tambe 
a sa di demostra nos 
cultura na mundo henter. 
Minister Maduro a bisa: 
“Su participacion den 
un evento internacional 
asina prestigioso a crea 
un sentido di orguyo 
na nos Pais caminda cu 


hopi anticipacion tur 
hende tabata warda su 
presentacion’. 


ʻE presencia di Karol na 
e competencia di Miss 
Universe tabata mas cu 
un expresion di bunitesa 
y elegancia; e tabata un 
muestra di e diversidad y 
resilencia di nos cultura. 
Sin duda e tabata un 
embahador di nos isla, 
compartiendo nos storia y 
balornan cu e comunidad 
global." 


E Minister tambe a 
reconoce e trabou duro, 
dedicacion, y compromiso 
demostra pa Karol Croes 
durante su viahe. ‘E 
caminda di Karolpae podio 
di Miss Universe tabata 
yen di determinacion 
y trabou duro. Su 
compromiso pa exelencia 


ta berdaderamente 
inspirador. 


Na final, Minister Maduro 
a extende su gradicimento 
di curason na Karol Croes 


pa su contribucion y pa ta 
un ehempel pa e hobennan 
di Aruba. "Nos ta orguyoso 
di Karol y loke e a logra. 
Su presentacion ta un 
ehempel di con talento, 


dedicacion y un fuerte 
sentido di identidad por 
tin un impacto riba tarima 
mundial". 


AUTO A DAL CACHO ACCIDENTALMENTE 


Diahuebs mainta a drenta informe di cu un 
auto lo a dal un cacho na Sabana Basora. 
Mesora a dirigi un patruya na e sitio. 


E accidentenan aki ta sigui sosode pa sea 
motibo cu auto ta core duro y cachonan 


cu pa ley mester ta den cura ta riba 
caminda. E tipo di accidente aki por stop 
si autonan core mas poco poco y doño 
di cacho mantene cacho den cura di cas. 
Esaki pa evita desgracia pa e cacho y 
automobilistanan. 


Y Departamento di Impuesto 


Camacuri 2, Oranjestad, Aruba 


Tel: (297) 522 7423, fax: (297) 522 7429, info@impuesto.aw, www.impuesto.aw 


Comunicado di Prensa 


Dia 4 di december ta e ultimo dia pa entrega e declaracion di inkomstenbelasting 2022 


E termino di 2 luna extra ta caduca 


ORANJESTAD - Departamento di Impuesto ta informa cu dia 4 di december 2023 ta e ultimo dia pa entrega 
e formulario di declaracion di inkomstenbelasting 2022. E extension di termino (uitstel) cu 2 luna pa esnan ci 


no a logra entrega nan formulario dia 2 di october 2023, ta caduca y lo no tin mas extension, pa asina 


mantene e ritmo di trabao cu Departamento di Impuesto a stipula pa procesa e restitucionnan 


Entrega e declaracion di inkomstenbelasting ta un obligacion legal. Door di entrega e declaracion segun 


instruccion di ley, e contribuyente ta evita cu e ta haya un cobransa (taxativo) cu boet. Ademas pa medio di q 


declaracion, e contribuyente ta haya e oportunidad pa haci uzo di su derecho di deduci su gastonan. 


Por entrega e declaracion di inkomstenbelasting 2022 na oficina principal na Camacuri durante e siguiente 


orarionan di trabao: 7.45 — 11.30 y 1.15 - 3.30. Ta conseha e contribuyente pa saca un copia di e 


declaracion prome cu entrega esaki pa su mesun administracion. 


Pa mas informacion por tuma contacto cu Departamento di Impuesto na e siguiente numbernan di telefon: 
522 7423 of 522 7424. Contribuyentenan por sigui tambe e noticianan oficial di e departamento riba 


Facebook: https: //www facebook com/impuestoaruba/ of via www.impuesto.aw pa asina keda bon informa. 


Ci 
PAG. 8 SAD DIASABRA 25 NOVEMBER 2023 


MILES DI HENDE A 
AMAECE DILANTI 
UNICON PA HASI 

COMPRAS na 


Riba Blackfriday, pa 5or di Unicon pa su tremendo baratillo. 2 i 

marduga, miles di hende a acudi Bunita forma pa gradidi nan Mp rā 
na diferente tienda di Unicon. clientela. y” 
Tur a bay pa e oferta di Black Hopia acudi y probecha prijsnan [y 
Friday. Solo di Pueblo ta felicita abao! i 


MINISTER ENDY CROES TA FELICITA TANTE MARTA FIGUEROA 
DI PIEREWIETJE AND FLASH CU A CONTRIBUI DURANTE 45 AÑA 
DEN E MUNDO DI BAILE Y CANTO NA ARUBA 


ORANJESTAD: 
Recientemente, Minister 
di Enseñansa Endy Croes 
a atende Christmas 
Dance & Song Festival 
di Pierewietje and Flash 
na Cas di Cultura. E 
grupo di Pierewietje 
and Flash a duna un 
bunita presentacion e 
anochi aki, demostrando 
nan talento pa canto y 
baile. Dos dia di funcion 
completamente yen, den 
un ambiente di Pasco y 
Fin di Aña. E aña aki e 
grupo Pierewietje and 
Flash a cumpli 45 aña. 
Durante e presentacion, 
Minister Endy Croes 
a sorprende Tante 
Marta Figueroa cu un 
reconocemento den 
nomber di Gobierno di 
Aruba pa su contribucion 
den e mundo di baile y 
canto durante 45 aña 
na Aruba. Minister 
Endy Croes ta felicita 
e grupo di Pierewietje 
and Flash pa nan 
tremendo presentacion 
di baile y canto. Alabes, 
a gradici Tanta Marta 
pa su dedicacion y amor 
den e mundo di baile y Aruba. Masha pabien orgoyoso di bo. 
canto durante 45 aña na Tante Marta. Aruba ta 


SH Dr 


PAG. 9 


DIASABRA 25 NOVEMBER 202 


HILTON ARUBA CARIBBEAN RESORT & CASINO TA 
DUNA RECONOCEMENTO NA 310 ANA DI EXPERIENCIA 


FOR SALE 


For music collectors 
A large collection cd,s 


Including storage stands 


Visit to see collection to 
give offer Tel 5972155 


PALM BEACH - E famoso 
resort na Palm Beach a celebra 
aniversario di trabao e fin di 
siman pasa, cu 30 te cu 35 aña 
di servicio, reconociendo nuebe 
miembro di team na un fiesta 
elegante den Morris Lapidus 
Grand Ballroom. 


Glenn Farro, director di 
departamento di HR na e resort, 
kende a inaugura e festividadnan, 
a comparti su conocemento 


despues di 35 aña dedica na 
e resort. El a refleha riba e 
significacion di dedica 30 0f35afia 
na industria hotelero, subrayando 
e sacrificionan haci, trahando den 
fin di siman, anochi, y dianan di 
fiesta mientras e resto di mundo 
ta celebra. El a expresa tambe 
su admiracion total pa e nivel di 
compromiso cu e miembronan 
di team aki a logra durante nan 
trayectorio, y ta continua esaki 
dia aden y dia afo. 


“35 aña pasa,” General Manager 
Larry Tuck ta comenta, “ta hiba 
mi bek na 1988, e aña na unda 
ma cuminsa mi carera den e 
industria na Canada. E ta hiba 
mi bek na recuerdonan bunita, 
y ta refleha e pasion demostra 
pa hendenan den e industria di 
hospitalidad, pa nan huespued y 
propiedad hotelero.” El a conclui 
su discurso dunando un pabien 
na e empleadonan aki pa nan 
añanan di dedicacion den e team 
di e hotel. 


Valeria Nowotny, Vice Presidente 
di Operations, Resorts, Luxury 
and Lifestyle Hotels for the 
Caribbean, Mexico € Central 
America na Hilton, den un 
mensahe di video graba, a felicita 
e empleadonan pa nan logro di 
parti di Mexico, Caribe, y America 
Central su divisionnan di Hilton. 


E team culinario a sirbi un menu 
delicioso inspira pa e temporada, 
sopi di pampuna cu curry cream, 
grilled garlic shrimp y fillet 
mignon, combina cu pureed 
sweet potato, y baked Alaska pa 
postre. 


Den historia nos por mira bek 
cu Aruba Caribbean a cera su 
portanan na 1984, pa motibo di 
renobacion. Despues a bin un 
partnership nobo cu Golden Tulip 
na november 1986, e prome parti 
di e re- inauguracion a tuma luga, 
sigui pa Caribbean Wing, cu 176 
camber, the Garden Wing, 80 


camber, y Barbizon Wing, 120 
camber plus 30 cabanas. 


Mientras economia tabata 
sufriendo pa motibo di ciere 
di refineria durante era di 
Status Aparte, dos aña prome, 
e hotel a continua na emplea 
hende pa Fandango nightclub, 
The French Room, y Gazebo 
restaurant. 


Den e añanan cu a sigui, the 
Grande Dame di Palm Beach 
a disfruta di un temporada 
exitoso manera bao nomber 
di Golden Tulip, despues el 
a cambia gerencia rond di e 
milenio nobo, a bira Radisson 
y finalmente na 2015 tur cos a 
bini ‘full circle? Tur cos a bay 
bek na origen di Aruba ora cu 
Aruba Growth Fund a tunYe 
over cual despues a bira e 
upscale Hilton Aruba Caribbean 
Resort & Casino cu 357 bunita 
camber y suites localisa na un 
di tremendo beach, rondona pa 
hardinnan fenomenal. 


Mientras cu nombernan di 
empleadonan a aparece riba 
screen conhuntamente cu e 
potret di nan file original di nan 
buki bieu di trabao, e camber 
a explota den un harimento y 
aplauso di otro mundo. 


Certificado di reconocemento 
y regalo monetario a keda 
presenta na: Steve Lynch, 30 aña, 
emplea riba September 4 1993; 
Cecilia Ras, 35 aña, emplea riba 
October 5 , 1988; Norma Lacle, 
35 aña,, emplea riba September 
7 ,1988; Liliana Tromp, 35 aña, 
emplea den November 1988; 
Jacqueline Boasman, 35 aña, 
emplea riba July 20 ,1988; Ligia 
Lacle, 35 aña, emplea riba May 
21 , 1988; Matilda Clement, 35 
aña, emplea riba October 12, 
1988; Orlando Werleman, 35 
aña, emplea riba December 23 , 
1988 and Ligia Panneflek, 35 aña, 
emplea riba August 10 ,1988. 

TAKELWAGEN NO A DUNA S.U.V. PREFERENCIA 
Y A OCASIONA UN ACCID 


Diamars atardi a drenta 
informe di un accidente 
banda di e Botica di 
Servicio na Santa Cruz, 
mesora a dirigi un 
patruya na e sitio. 


Na yegada di e patruya 


a bin compronde cu aki 
ta trata di un accidente 
unda un takelwagen no 
a duna preferencia na un 
vehiculo s.u.v. y ela bay dal 
den banda di e vehiculo. 
Afortunadamente ningun 
hende a resulta herida.u 


ENTE 


akitatrata diun accidente 
unda un takelwagen no a 
duna preferencia na un 
vehiculo s.u.v. y ela bay dal 
den banda di e vehiculo. 
Afortunadamente ningun 
hende a resulta herida. 


TRES PERSONA HERIDA, DEN ACCIDENTE CU HOPI 
DAÑO MATERIAL ARIBA GREEN CORRIDOR 


Corridor - 


Green 
Diaranson atardi algo 
prome cu 3'or y mey polis 
ta cera rotonde di Balashi, 
pa un accidente serio entre 
tres auto ariba Sero Tijshi. 


Na yegada polis a constata 
cu tin 3 persona herida, 
uno tawata leve y e otro 


dosnan tawata poco mas 
serio. 


Polisnan di trafico na e 
sitio mesora a cuminsa 
compila tur dato posibel. 


E vehiculonan envolvi 
tawata dos auto marca 
Honda y un Lincoln. 


No ta conoci con 
exactamente e accidente 
a sosode, pero nos por 
a mira cu e Honda Fit 
tawata esun cu mas daño 
material. Den e Honda 
aki e dos hendenan mas 
herida tawata. 


E Honda Pilot dilanti 
tambe a sufri hopi daño 
y tambe nos a nota cu e 
airbag nan a sali. 


Dos ambulance y un 
Rapidresponderapresenta 
pa duna asistencia na 
esnan herida. 

Esnan mas herida cu ta 
esunnan di e Honda Fit 
a wordo transporta pa 
Hospitaal. 

Caminda a keda cera 
pa algun rato, debi cu e 
autonan tawata memey di 
caminda. 

POLIS A TOPA TURISTA BURACHI HERIDA CORIENDO 
UN GOLF CART KIBRA LUS PAGA BANDA DI BUSHIRI 


Diaranson 


madruga 
durante patruya polis 
atento a topa cu un golf 
cart coriendo lus paga 
banda di Bushiri, mesora 
a bay pare na e rotonde 


SH 


PAG. 11 


banda di Wendy. A bin 
resulta un turista burachi 
des-orienta y herida riba 
dje coriendo un golf cart 
kibra. Mirando cu e ta 
herida a pidi ambulans pe. 


Na yegada di e ambulans 
nan a atende e victima y a 
bay cune pa hospital polis 
mes a regla pa debolbe e 
golf cart 


MINI MEGA Y MEGA PLUS TA BIRA 1 MIYON 


FLORIN PA BLACK FRIDAY 


Jackpot di “Mega Plus” ta subi cu 75 mil florin extra! 
Sorteo ta awe nochi 


ORANJESTAD, Aruba 
— 24 di november, 
2023: Diamars anochi e 
resultado di Mini Mega 
a ser conoci unda cu e 
numbernan cua sali tabata 
02-07-11-18 y Mega Ball 
05 y no tabata tin ganador 
pa e prome premio. 


Pa celebra Black Friday 
Lotto a dicidi di subi e 
jackpot di Mega Plus cu 75 
mil florin extra cu ta hasi e 
jackpot total di Mini Mega 
y Mega Plus yega 1 miyon 
florin pa diabierna awo! 


Pa awe diabierna 24 di 
nov Mini Mega su jackpot 
a bira 675 mil florin y cu 
2 florin mas, bo por gana 


e jackpot di 325 mil florin 
extra cu ta pone e suma 
bira un total di 1 miyon 
florin! 


Pa sigura bo Mega Ball, bo 
por cumpra bo numbernan 
di suerte of un loco y pidi 
pa e combo di All Mega 
Ball cu lo costa 75 florin 
y cu Mega Plus, e ticket 
lo costa 105 florin. Scohe 
bo numbernan di 01 te cu 
30 y pidi bo rebendedo 
preferí pa bo combo di All 
Mega Ball pa asina bo tin 
tur e Mega Ballnan den 
wega! 


E sorteo ta awe anochi 24 
di november, pa 7:45PM, 
na Telearuba Canal 13. 


Cumpra bo ticket trempan 
pa bo tambe den wega 
pa gana e gran total di 1 
miyon florin! 


Lotto, e loteria di Aruba 
tin diferente wega, 
Catochi, Big 4, 1-OFF, 
Zodiac, Wega di Number 
di Korsou di Lotto, Lotto 
di Dia, Lotto 5, Mini 
Mega y cu su Mega Plus 
y e diferente weganan di 
Raspa y Gana y Instacash. 
Cumprando Lotto bo ta 
contribui na deporte riba 
nos isla. 

E meta ta pa organisa 
loteria, cambia bida di 
su hungadonan y na mes 
momento inverti den 
deporte local pa medio 


comision di subsidio. 


di donacionnan na e 

Durante Conferencia di Prensa di Grupo di Betico 


MINISTER DI CULTURA TA ENFATISA E IMPORTANCIA DI NOS 
TRADICIONNAN DI TEMPORADA DI FIN DI AÑA 


Durante un conferencia 
di prensa recien duna pa 
Grupo di Betico, Minister 
Xiomara Maduro di 
Cultura a resalta e 
rol significante di 
tradicionnan cultural den 
e temporada di fiesta nos 
dilanti. E 

conferencia, cu a tuma 
luga na Renaissance 
Convention Center, tabata 
enfoca primordialmente 
riba 

e concierto anticipa di 
Grupo di Betico cu lo tuma 
luga dia 7 di december na 
Renaissance 

Convention Center. 
Minister Maduro ta apoya 
e iniciativa di Grupo 
di Betico, comentando, 
“Mientras nos ta acercando 
e 

temporada di fiesta, 
ta esencial pa recorda 
y celebra nos herencia 
cultural. E concierto di 
Grupo di 

Betico no ta solamente 
un evento musical; e 
ta un ehempel unico 
di nos tradicionnan, 
creencianan, y 

di locual ta biba den nos 
comunidad. 

Ela a añadi, ‘Musica y 
arte semper a yuda uni 
comunidadnan y pasa nos 
bunita tradicionnan di un 
generacion pa e siguiente. 


Mi ta contento di mira 
iniciativanan asina cu no 
solamente ta entretene, 
pero tambe ta educa y 
mantene nos raiznan 
cultural bibo. E concierto 
aki ta un esfuerso 
ehemplar 

den e direccion aki.&quot; 


E mandatario tambe a 
enfatisa e compromiso 
pa apoya actividadnan 
cultural cu ta enrikece e 
comprension y aprecio 
di e comunidad di nan 
herencia. ‘Nos ta dedica 
na promove eventonan cu 
ta 


resona cu nos balornan 
cultural, specialmente 
durante temporadanan di 
celebracion manera ta e 
temporada di fiesta. Nos 
ta kere cu e eventonan aki 
ta reafirma nos identidad 
y ta uni nos como 


comunidad,” Minister 


Maduro a finalisa. 


Un invitacion ta bay na 
pueblo di Aruba pa acudi 
na e concierto di Grupo di 
Betico cu lo tuma luga 
diahuebs 7 di december 
den Renaissance 
Convention Center. 

ELECCION HULANDES TA UN OPORTUNIDAD 
PA TRANSFORMACIÓN RADICAL NA ARUBA 


Hulanda ta cansa di 
politica tradicional 

E victoria abrumado di 
PVV di Geert Wilders cu 
+ 37 asiento ta demostra 
cu pueblo di Hulanda ta 
cansa 

di e politica tradicional. 
Un logro impresionante 
pa Wilders, despues di un 
lucha cu a tuma hopi aña. 
Ela 

cuminsa haya mas y mas 
forsa e ultimo añanan ora 
e partidonan tradicional a 
perde tur coneccion cu e 
Pueblo Hulandes. Un 
avalancha di imigracion 
cu impacto riba e 
custumbernan tradicional 
di Hulanda a 

resulta di ta un 
preocupacion grandi. E 
toeslagenaffaire tambe 
tabata desastroso pa 
politica tradicional. 

Bao instigacion politico 
Departamento di 
Impuesto Hulandes a 
acusa miles di mayornan 
falsamente di 

fraude. E manera agresivo 
cu Departamento di 
Impuesto a actua contra e 
mayornan a causa 
problemanan financiero y 
emocional pa e famianan 
afecta. Pieter Omtzigt di 
NSC (Nieuw Sociaal 
Contract), e otro ganador 
electoral (+ 20 asiento), ta 
un figura cu a demostra 
curashi contra su mesun 
gobierno y su mesun 
partido y awe e ta yabi pa 
forma e gabinete nobo. 
Wilders y Omtzigt a hiba 
un politica fuerte y al caso 
Den cierto forma Geert 
Wilders y Pieter Omtzigt 
ta sigui e tradicion di 
Pim Fortuyn cu a hiba un 
politica 

fuerte te dia cu el a wordo 
asesina. E victoria a 
mustra cu e politica di 
manipula mester caba y e 
pais 

mester reforma. Tin hende 
tin miedo cu Hulanda 
lo bira extremadamente 
derechista, pero esey no 
tae 

caso, pasobra Forum voor 
Democratie (FvD), JA21, 
Belang van Nederland 
(BVNL) tur a bay atras den 
asiento. Pueblo Hulandes 
a demostra un preferencia 
pa un PVV revolucionario 
pero civilisa. Ta 
interesante pa mira si 
Wilders lo logra su meta di 
bira minister-presidente 
di un coalicion derechista 
di 

PVV, VVD y NSC. 

Pa Aruba positivo, pa 
berde-geel negativo 

Pa Aruba como pais e 
resultado aki ta positivo, 
pasobra Hulanda lo forsa 
reformanan necesario, pa 
nos 

ta mas stabil 
economicamente. 
Autonomia no lo cambia, 
pasobra ta Statuut ta 
determina e scope di nos 
asuntonan interno. Pa 
partidonan tradicional un 
coalicion asina si lo ta un 
nachtmerrie. 


Tanto Berde 

como Geel ta biba di un 
populismo izquierdista y 
un coalicion derechista por 
resulta hopi duro pa nan. 
Pieter Omtzigt a demostra 
den pasado cu combati 
corupcion ta un prioridad 
grandi p'e. P'esey por spera 
refuerso den Ministerio 
Publico pa por persigui 
criminalidad politico den 
un forma mas eficiente. 


Tambe 

por spera un enfasis 
ainda mas grandi riba 
responsabilidad fiscal y 
un bon administracion 
financiero di 

pais, locual ta bay linea 
recta contra e filosofia 


di e partido berde. 
Pa partidonan cu tin 
capacidad y ta 


mira Hulanda como aliado 
esaki ta un tempo unico. 
Partidonan cu kier mira un 
transformacion di Aruba 
den un pais hopi miho 
organisa, cu un nivel di 
bida hopi mas halto, cu 
cuido y educacion di nivel 
halto, 

esaki ta un tempo cu ta 
inspira speransa den un 
transformacion radical di 
nos isla. 


TATA A BAY BUSCA SU YIU NA 
SPEELSCHOOL Y COMO NAN NO 
KIER A DUN'E ELA YAMA POLIS 


Diahuebs algo prome cu merdia un tata a 
yega na un speelschool pa busca su mesun 
yiu pero esnan na e speelschool a nenga 
di dune, mesora e tata a yama polis pa e 
speelschool. Na yegada di e patruya a bin 
resulta cu e speelschool ta cumpliendo 


cu ordo y exigencia di Voogdijraad cual 
tin exigencia cu e yiu por wordo busca 
unicamente pa e mama. Esaki ta pa e 
proteccion di e yiu su mesun bon. Polis 
a trata na splica e tata e situacion y cu 
definitivamente e NO MAG bay cu e yiu. 

RADIO EMISORNAN A REUNI 
CU MINISTER GEOFFREY WEVER 


Oranjestad, 24 November 
2023 — Awe directornan 
di Radio emisornan 
di Aruba a reuni cu 
Minister Geoffrey 
Wever di asuntonan 
di Telecomunicacion 
y Economia pa asina 
presenta nan obhecion 
contra di e intencion di 
Abogado David Kock y 
Ducapro/Buma Stemra 
di kier cobra radio 
emisorananan pa toka 
musica, e asina yama 
Royalties pa creadornan 
di musica. 


Radio Emisoranan 
a duna un  splicacion 
na Minister Wever cu 
desde introduccion di 
Internet; Youtube y tur 
otro medio musical y 
social, emisoranan a sufri 
golpinan masha duro den 
cantidad di audiencia 
y nan entrada. Pa hopi 
radio emisora, mas gasto 
di operacion kiermen 
sla mortal. David Kock a 
laga sa cu e ta representa 


Ducapro y Buma Stemra 
di Hulanda kendenan 
lo ta esnan cu lo ricibi e 
entradadan cu lo wordo 
cobra pa despues reparti 
pa e artistanan. Pero 
ta bon pa menciona cu 
unabes cuminsa cobra 
e Radio emisoranan, 
tur otro negoshi cu ta 
toca musica pa anima of 
background music tambe 
mester bay paga, manera 
un Café, Bar, Restaurant, 
DJ. Nightlclub y tambe na 
actividadnan Deportivo of 
social. Nan lo mester haya 
licencia y paga Ducapro- 
Buma Stemra entrante 1 
di Januari 2024. 


Pues na un manera 
abrupto y cu hasta menasa 
di tuma pasonan na 
interes di e instancianan 
concerni a manda carta 
pa doñonan di Radio. 
Gerentenan di emisoranan 
a pidi e Ministro di 
Telecomunicacion pa 
considera e argumentonan 
presenta durante di e 


reunion pa asina por 
interveni y yega na un 
solucion cu ta na bienestar 
di emisornan y tur otro 
instanciacutauzamusicna 
Aruba. Radio emisornan 
ta respeta derechonan 
di autor y artistanan, 
sinembargo Radio 


emisoranan ta di opinion 
cu esaki no ta e manera 
pa impone un gasto nobo 
pa e emisoranan of otro 
instancianan. 


Presente tawata Srs Omar 
Steve Lejuez di Heart 
106.7 - Johny Habibe 


Hit 94 & 88.1- Aldrich 
Croes di Hits 100.9- Juan 
Carlos Sonri di Caliente 
90.7 - Farah Boekhoudt 
di Vybes 103.5 - Wouter 
Gesterkamp di 97.5 Easy 
FM - DJ Korsou tambe pa 
107.5 - y Erin Croes Magic 
96.5 FM. 


CHAUFFEUR DI PICK-UP NO A REGULA SU 
VELOCIDAD NI A MANTENE DISTANCIA A BAY DAL 
TRAS DI OTRO PICK-UP 


Diahuebs mainta a drenta 
informe di un accidente 
na e rotonde Sero Blanco, 
mesora a dirigi un 
patruya na e sitio. Na 
yegada di e patruya a bin 
compronde cu aki ta trata 
di un accidente unda cu e 
chauffeur di un pick-up no 
a regula su velocidad ni a 
mantene distancia a bay 
dal tras di otro pick-up. 
Afortunadamente ningun 
hende a resulta herida. 

CAMPIONATO NACIONAL DI 
HISAMENTO DI PESO 


Aruba Amateur 
Weightlifting Association 
lo bai tin nan Campionato 
Nacional di hisamento di 
peso. Esaki ta wordo teni 
riba diadomingo awor 26 


november 2023. Esaki ta 
wordo teni den Compleho 
Deportivo Frans Figaroa 
na Noord. 


Curacao Weightlifting 


Federation tambe ta 
presente den e evento aki 
cu 5 atleta. E club nan cu 
ta participa ta Paradise 
Strength Aruba, E2REP 
Fitness, TNT Gym, BFN 


Crossfit. Pisamento di 
atletanan ta 8:30am y 
competencia ta start sali pa 
10:30am. 


Ta bai wordo hisa den 
categoría di Youth, 
Junior, Senior y Master. 
Nos por spera sigur un 
bunita competencia jen di 
ambiente deportivo unda 
sigur varios di e atletanan 
lo bataya duro contra di 
otro. 


Aruba Amateur 
Weightlifting Association 
kier a invita tur fanatico di 
e deporte di Weightlifting 
pa bin apoya nos atletanan 
den e Campionato Nacional 
di hisamento di peso cu ta 
tuma lugar den Compleho 
Deportivo Frans Figaroa 
na Noord. 


Entrada ta gratis pa grandi 
y chiquito. 


POLIS A BAY PA UN HOMBER CANANDO 
MEMEY DI CAMINDA FORMANDO PELIGER PA 
Liccteoiabi Y PA SU MES 


Diaranson anochi a drenta 


informe di cu tin un 
homber canando memey 
caminda fastidiando tur 
hende na Moko, mesora 
a dirigi un patruya na 


e sitio. Na yegada di e 
patruya a bin topa aki 
cu un homber burachi y 
fastioso. Polis a detene pa 
su mesun seguridad y di 
otronan. 

T ÜRACION DI DIA 


“Serca Dios mi ta na paz 
manera un yiu serca su mama.” 


Cu dolor na nos curason pero conforme cu boluntad di Dios nos ta 
anuncia fayecimento di nos ser stima 


Benjamin Rogelio Angela 
mihor conoci como “Roy” 
*31-03-1952 22-11-2023 


Na nomber disu 
Esposa: Ludwina Angela-Hernande : 


a 
Rumannan: 

tCrismo y tShon Mina Angela 
tMaca y tBenny Flanegin y 
tGoy y tTila Angela y famia 
Metty y Dian Deluvia y famia 
tOlga Geerman y famia «i 
Pedro y tHilda Angela y famia 
tReina Angela y famia 

Maria Angela y fami. 

Sita Arends y famia 

Eric Dirks y famia 

Chino y Leichin Thiel y famia 


Cuñanan: 
Dora Koolman y famia 
Catharina Hernandez na Hulanda 


Su amigo di cas: Booshi Curiel y demas amigonan mucho hopi pa 
menciona. 
Su iha: Rose-anne Deluvia 


Subrino y subrinanan, primo y primanan, grupo di oracion “Hesus ta e 
caminda”, su coleganan di radio y amigonan di deporte. 


Demas famia: Angela, Werleman, Hernandez, Flanegin, Deluvia, 
Geerman, Arends, Dirks, Thiel, Maduro, Croes, Agumbero, Coffie, Ras, 
Willems, Curiel, Koolman y Paesch. 


Ta invita pa e acto di entiero cual lo tuma lugar dialuna 27 november 
2023 di 2:00-4:00 p.m. na Royal Funeral Home. Despues lo sali pa 
santana catolico Sta. Maria na Sta.Cruz. 


Oportunidad pa condoleer: diasabra 25 november 2023 di 7:00-9:00 
p.m. na Royal Funeral Home. 


